Etter fullførte diplomstudier i Norge og Nederland med lærere som Richard Kjelstrup, Tove Bratbak og Walter Boeykens, begynte han i Forsvarets musikk i Kristiansand i 1994. I 2003 begynte han som soloklarinettist i Kristiansand symfoniorkester. Nordhagen har siden 1994 vært ansatt som klarinettpedagog ved UIA (Universitetet i Agder). Nordhagen har også undervist i satslære, verkanalyse, musikkhistorie og komposisjon ved samme sted.